דקלן מקנה

דקלן בנדיקט מקנה<ref></ref> (באנגלית: Declan Benedict McKenna; נולד ב-24 בדצמבר 1998) הוא זמר-יוצר אנגלי. הוא זכה להכרה לראשונה לאחר שבשנת 2015 זכה ב'תחרות הכישרונות העולים' בפסטיבל גלסטונברי, כשהיה בן 15. בדצמבר 2015, לאחר הזכייה, הוא הוציא את סינגל הבכורה שלו, "Brazil", שיר מחאה שמותח ביקורת על פיפ"א ועל מונדיאל 2014 שנערך בברזיל. השיר הגיע לראש מצעד 'Alt 18 Countdown' של תחנת הרדיו האמריקאית Alt Nation, ושהה שם במשך שלושה שבועות. כמו כן, השיר הגיע למקום ה-16 במצעד האיירפליי האלטרנטיבי של בילבורד. ב-21 ביולי 2017 הוא הוציא את אלבום הבכורה שלו, . ב-4 בספטמבר 2020 הוא הוציא את אלבומו השני, Zeros, לאחר עיכובים רבים בשל מגפת הקורונה.<ref></ref>

==חייו וקריירה==
===ראשית חייו והפריצה עם השיר "Brazil" (1998–2015)===
דקלן מקנה נולד ב-24 בדצמבר 1998<ref name="welch" /><ref name=smythz></ref> ברובע אנפילד בלונדון רבתי,<ref></ref> וגדל בצ'שנט, הרטפורדשייר,<ref name="wilkinson"></ref> שם למד בבית הספר St Mary's Church of England High School.<ref></ref> אימו הייתה מורה ואביו עבד כחלבן ובפוליטיקה המקומית. מוצאו העיקרי הוא אירי ואנגלי, ולמרות שכיום הוא לא מחשיב את עצמו כדתי, הוא גדל כקתולי. את מבחני ה-GCSE (תעודה כללית להשכלה תיכונית) הוא החל לעשות בקיץ 2015.<ref name="welch"></ref><ref name=bbc /> מאוחר יותר הוא למד ספרות אנגלית, פילוסופיה ואתיקה כחלק מתוכנית ה-A-levels, אך הפסיק לאחר מספר חודשים כדי לפנות זמן לקריירה המוזיקלית שלו, שהחלה לכלות יותר מדי מזמנו.<ref name=smythz />

בשנת 2015, מקנה השתתף בתחרות הכישרונות העולים (Emerging Talent Competition) של פסטיבל גלסטונברי. הפסטיבל נקרא על שם המנצח של התחרות באפריל 2015,<ref name=bbc></ref><ref name=brinsford></ref> שגם זכה בפרס של 5,000 ליש"ט ובהופעה ב-William's Green Stage של הפסטיבל.<ref name=britton></ref> לאחר הזכייה, מגזין NME כינה אותו "אחד הכישרונות החדשים הכי מבוקשים" בממלכה המאוחדת,<ref name=milton></ref> זמן קצר לאחר שמקנה חתם על חוזה ניהול עם חברת הניהול Q Prime, שמייצגת בין היתר את להקת האינדי רוק הבריטית Foals).<ref name=wilkinson/> מעל ל-40 חברות תקליטים התחרו כדי להחתים אותו, ולבסוף מקנה בחר בקולומביה רקורדס.<ref name="welch" />

מקנה כתב מספר רב של שירי דמו לפני שהוציא את סינגל הפריצה הראשון שלו. הוא תיאר את המוזיקה כ"לא כל כך טובה!" וסיפר למראיין שהוא ניסה לחקות את סופיאן סטיבנס תוך כדי שהשתמש בתוכנת מוזיקה בסיסית. הוא פרסם באתר האינטרנט שלו חומרים של שני אלבומים בערך, אך הסיר אותם ממנו אחרי אוגוסט 2015.<ref name=savage></ref>

באוגוסט 2015, מקנה הוציא באופן עצמי את הסינגל הראשון שלו, "Brazil". הוא הועלה במקור לערוץ היוטיוב שלו ב-2 בדצמבר 2015.<ref></ref> השיר מתח ביקורת על פיפ"א, הגוף המנהל של ענף הכדורגל בעולם, על הענקת גביע העולם בכדורגל לברזיל בשנת 2014, מבלי להתייחס לעוני הנרחב והעמוק שהשפיע על האנשים במדינה.<ref name=milton /> מאוחר יותר מקנה סיפר למגזין DIY שהוא כתב את השיר מכיוון ש"זאת פוליטיקה ומה שאני רואה בחדשות, וזה פשוט דברים כללים שיש לי רגשות עזים כלפיהם, דברים שקורים בחיי".<ref name=milton /> "Brazil" העניק למקנה תשומת לב רבה, כאשר פרשני ספורט רבים ראו בשיר פרשנות לשערוריית השחיתות בפיפ"א שהתגלתה בתקופה ההיא (ובאופן אירוני, הסינגל "Isombard" של מקנה הופיע בפסקול של משחק הווידאו FIFA 17). מאוחר יותר באותה שנה, הוא התראיין בערוץ סקיי ניוז כדי לדון על דעותיו על הקשר של כדורגל לעוני.<ref name="welch" /><ref name=milton /> ב-23 בינואר 2016, השיר "Brazil" הגיע למקום הראשון בדירוג Alt 18 Countdown של תחנת הרדיו Alt Nation של חברת Sirius XM Radio,<ref name=altnationjan23></ref> ונשאר שם שלושה שבועות.<ref></ref>

===המיני-אלבום הראשון והאלבום (2015–2018)===
מקנה בשנת 2016, מופיע ב-Boileroom שב[[גילדפורד]]
בחודשים הנותרים של שנת 2015 מקנה הופיע בפסטיבלים ובהופעות ברחבי לונדון, בהם ניגן מגוון רחב של מוזיקה בריטית ואירית.<ref name=king></ref> בחודש יולי הוא הופיע בפסטיבל Somersault בצפון דבון שבאנגליה;<ref name=king /> באותו חודש הופיע גם בפסטיבל Boston Big Gig בעיר בוסטון שבלינקולנשייר;<ref></ref> בחודש ספטמבר הופיע בפסטיבל המוזיקה Electric Picnic בעיירה סטרדבאלי שבמחוז ליש באירלנד,<ref></ref> ובחודש אוקטובר בפסטיבל המוזיקה Mirrors בלונדון.<ref></ref>

בנובמבר 2015, לאחר ההצלחה של "Brazil" והופעותיו בלונדון, מקנה הוציא באופן עצמי את הסינגל השני שלו, "Paracetamol". השיר, שאורכו 5 דקות וחצי, מדבר על הדרך בה נערים טרנסג'נדרים מיוצגים שלא כהלכה במדיה.<ref name="welch" /> בריאיון עם Sound of Boston, מקנה הסביר שכותרת השיר באה מ"הרעיון של שימוש בפרצטמול הלירי היה דרך של השוואת האמונה שניתן לרפא מישהו על ידי טיפול, למשכך כאבים יום-יומי".<ref></ref> מאט ויליקינסון ממגזין NME התייחס ל-"Paracetamol" כלהיט הפריצה השני של מקנה. אף על פי שלא היה סביר שהשיר יושמע ברדיו או יכבוש את המצעדים, לטענת ויליקינסון, השיר הראה שמקנה הוא לא רק עוד "טרובדור אינדי מבריטניה, קצת מחוספס ועם כישרון מגניב עבור מנגינת המיינסטרים", אלא פזמונאי מוצק ומוכשר שיכול לספק שירה "חבולה ופגיעה".<ref name=wilkinson/> ג'ון ליונס מאתר המוזיקה ThisNewBand.com אמר כי השיר מעיד על בגרות שמציינת בבירור שמקנה אינו "סתם חלום נעורים או זמר של להיט אחד".<ref name=lyons /> במגזין בילבורד נאמר בתחילת 2016 כי מקנה "פילס את דרכו לאמריקה" עם "Brazil" שנכנס למצעד Alternative Songs של בילבורד (בשבוע שמסתיים ב-27 בפברואר 2016) במקום ה-32, ועלה למקום ה-26 ב-5 במרץ 2016.<ref name="caulfield"></ref>

מקנה נשאר שקט במשך רוב שנת 2016, בעודו כותב שירים בחדרו, עבור אלבום הבכורה שלו,<ref name=smithinterviewed></ref> אך הוציא את "Bethlehem" באותה שנה, ובסוף אוגוסט, את הסינגל הרביעי שלו, "Isombard", שמתייחס לתקשורת הימנית.<ref name="smythz" /> הוא הופיע במספר פסטיבלי מוזיקה באנגליה: בפברואר 2016 ב-NME Awards;<ref></ref> במהלך חג הפועלים בפסטיבל Live at Leeds;<ref></ref> במאי 2016 בפסטיבל The Great Escape בברייטון אנד הוב שבמזרח סאסקס;<ref></ref> בסוף יולי 2016 בפסטיבל Standon Calling בסטנדון, הרטפורדשייר;<ref></ref> וביוני 2016 בפסטיבל המוזיקה Field Day שבלונדון.<ref></ref> הופעתו הראשונה באמריקה התקיימה ב-11 במרץ 2016, ב-Jannus Live הממוקם בסיינט פיטרסברג, פלורידה.<ref></ref> לאחר מכן קיים שלוש הופעות נוספות<ref name="caulfield" /> באירוע המוזיקה South by Southwest Music ב-15 במרץ 2016.<ref></ref> באוקטובר 2016 אושר כי הוא יופיע בהפקה ה-31 של Eurosonic Noorderslag בחרונינגן, הולנד.<ref></ref>

מקנה הופיע ברשימת "Sound of 2017" של BBC Music לשנת 2016, לאחר שהוציא את שני המיני-אלבומים Stains ול-Liar באותה שנה.<ref name="smythz" /> רשימות הרצועות של המיני-אלבומים היו דומות, כאשר "Brazil" ו"Paracetamol" מופיעים בשניהם. את הסינגלים "The Kids Don't Wanna Come Home" ו"Humongous" הוא הוציא לפני הוצאת אלבום הבכורה שלו, בשם . המוזיקאי, מפיק התקליטים והמלחין האנגלי ג'יימס פורד, שהפיק גם אלבומים של ארקטיק מאנקיז, דפש מוד ופלורנס אנד דה משין, הפיק את האלבום, שהוקלט באולפן הקלטות של Kensal Green. האלבום יצא לאור ב-21 ביולי 2017 וקיבל בעיקר ביקורות חיוביות. האלבום כולל את ששת הסינגלים ששוחררו קודם לכן, וכמו כן גם חמש רצועות חדשות. כל השירים באלבום נכתבו על ידי מקנה לבדו, מלבד "Listen to Your Friends", שנכתב בשיתוף רוסטאם באטמנגליג'.<ref></ref> מקנה הופיע בפסטיבלים שונים ב-2017, וביניהם Coachella,<ref></ref> Lollapalooza,<ref></ref> Glastonbury Festival<ref></ref> ו-Reading and Leeds Festival.<ref></ref>

מקנה על הבמה עם הגיטריסטית איזבל טורס בפסטיבל [[TRNSMT שבגלאזגו, 2018]]
בשנת 2017, מקנה זכה בפרס אמן השנה של BBC Introducing בטקס BBC Music Award.<ref></ref> הוא הופיע גם ב-Pilton Party 2017 יחד עם להקת הרוק הבריטית באסטיל.<ref></ref> ב-17 בינואר 2018, מקנה הוציא את הקליפ של ""Make Me Your Queen".

===Zeros (2019–הווה)===
ב-19 באוגוסט 2019, מקנה הוציא את השיר "British Bombs", שמבקר את מדיניות החוץ של בריטניה. הוא ציין כי מדובר באופן ספציפי על "הצביעות של סחר הנשק הבריטי ושל ועידת הנשק בלונדון". הוא כתב אותו מתוך רצון לכתוב שיר שמתייחס באופן ישיר למלחמה.<ref></ref> לקראת סוף השנה, ב-18 בדצמבר, מקנה הודיע בטוויטר שהסתיימה הפקת אלבומו השני העתידי ושהוא מוכן ליציאה. באותו יום גם היו לו צילומי גרפיקה עבור האלבום.<ref></ref> ב-29 בינואר 2020, מקנה חשף ששמו של האלבום השני יהיה Zeros, ושהוא יצא לאור ב-15 במאי 2020. הוא גם הוציא את השיר "Beautiful Faces" כסינגל המוביל של האלבום.<ref></ref> עם זאת, בשל התפרצות נגיף הקורונה, הוא דחה את יציאת האלבום ל-21 באוגוסט 2020. בפוסט באינסטגרם שהעלה ב-5 באוגוסט 2020, הוא הודיע על דחייה נוספת של יציאת האלבום, הפעם ל-4 בספטמבר 2020.<ref></ref>

==ביקורת==
מקנה ב[[פסטיבל The Great Escape, 2018]]
מקנה הוא זה שכותב את שיריו, אך הוא נתמך בלהקה בסיבובי ההופעות שלו, שכעת החברים בה הם איזבל טורס (גיטרה), ניית'ן קוקס (קלידים), ויליאם בישופ (בס) וגבריאל מרי קינג (תופים),<ref></ref> על אף שבעבר הוא גם ניגן בכל כלי הנגינה שלו.<ref name=brinsford /> מבחינת התפתחות הסגנון המוזיקלי שלו, הוא אמר כי הוא היה הכי רוצה לחקות את הקריירה של דייוויד בואי.<ref name=savage />

BBC News כינו את "Brazil" שיר בוגר בצורה יוצאת דופן עבור כותב שירים בן 16.<ref name=bbc /> מאט וילקינסון ממגזין NME כינה אותו "אחד השירים הטובים ביותר" של שנת 2015, ושיבח רבות את הסינגל השני של מקנה, " Paracetamol", כמו כן.<ref name=wilkinson/> ג'ון ליונס מאתר ThisNewBand כינה את "Brazil" "שיר קליט ללא ספק", וגם ציין כי הוא היה "ביקורת חדה על ספורט, כסף וכוח".<ref name=lyons></ref>

כמה מבקרי מוזיקה מיתנו את השבח שלהם למקנה. מאט ויליקינסון כינה את ההופעות של מקנה בלונדון "טובות באופן מפתיע", אם "מחוספסות בקצוות".<ref name=wilkinson/> ג'ון ליונס ציין כי נכון לנובמבר 2015, נדמה היה ששיריו של מקנה מצביעים על אמן שעדיין מתנסה עם להקות ועם סגנונות מוזיקה שהשפיעו עליו. הוא חש כי מקנה עדיין "מחפש את הצליל שלו ממש מול הקהל. אמן שנולד תו אחרי תו".<ref name=lyons /> אנדי וולש, מבקרת מוזיקה של העיתון בריסטול פוסט, אמרה שמקנה היה "שווה צפייה" (one to watch), והראה "הרבה הבטחה מוקדמת ובלויה".<ref name="welch" />

אנדרה פיין מהעיתון "איבנינג סטנדרט" התרשם פחות מהופעותיו החיות של מקנה, כאשר ציין בביקורתו כי על אף שבהופעתו "הייתה המון אנרגיה [...] [הוא] לא ממש עמד בציפיות שקשורות במוניטין שלו כקולו של דור", וכינה את ביצועיו "מבולגנים".<ref name=Paine></ref>

==חיים אישיים==
מקנה אומר שהוא מרגיש טוב מאוד לגבי היותו מודל לחיקוי.<ref name=smithinterviewed /> הוא סיפר כי בתחילה הוא התקשה להבין גם את הביקורתיות וגם את השבחים שקיבל, אך הצליח להיות בוגר וביקורתי יותר לגביהם.<ref name=norris /> הוא טבעוני.<ref></ref>

===נטייתו המינית===
לאחר שאימץ במקצת סגנון חזותי של גלאם רוק עבור הופעתיו החיות (שכלל שימוש באיפור עיניים ונצנצים),<ref name=savage /> מקנה התייחס לשאלות על נטייתו המינית ממגזין Attitude בסירוב לתייג את עצמו, ואמר "אני צעיר. אני כאן כדי להתנסות בכך" ושהוא "למד דברים רבים".<ref></ref> בריאיון נוסף עם Attitude במאי 2020, מקנה אמר על נטייתו המינית שהוא "לא יכול לתייג אותה", אבל הוסיף כי הוא די קרוב לפאנסקסואל, ואמר "לעולם לא הייתי באמת אומר שהמיניות שלי מוגבלת למגדר כלשהו או כל דבר אחר ... אני יכול לקרוא לזה פאנסקסואל, תלוי עם מי אני מדבר. אני מתקשה לדמיין את זה בשום דרך אחרת".<ref></ref> באותו ריאיון אמר כי הוא היה במערכת יחסים פתוחה, אך לא אמר עם מי.

===דעותיו הפוליטיות===
מקנה מכיר בכך שהוא נחשב זמר "פוליטי" או "מחאתי". הוא לא רואה את עצמו כ"מוביל השיח" אלא כאדם ששר על דברים שעמיתיו כבר מדברים עליהם.<ref name=smithinterviewed /> במשך רוב עבודתו הראשונית, מקנה אמר שהוא ניסה למצוא השראה למילים ונושאים בחייו הפרטיים. עם זאת, הוא הרגיש שחייו האמיתיים הם כה שגרתיים, ופנה לסוגיות חברתיות ופוליטיות שהרגיש שצריכים לדון עליהן.<ref name=savage /> עם זאת, באלבומו השני, מקנה הרגיש כי כל כך הרבה דברים קרו לו, והוא יכול להשתמש בחוויות אישיות יותר עבור המילים שלו.<ref name=norris></ref>

ביוני 2018, מקנה הופיע ב-Labour Live, פסטיבל מוזיקה שמאורגן על ידי מפלגת הלייבור.<ref></ref> הוא הצביע למפלגת הלייבור בבחירות הכלליות בשנת 2019.<ref></ref>

ביולי 2020, הוא חתם על מכתב גלוי לשרת השוויון הבריטית, ליז טראס, בקריאה לאסור טיפולי המרה ללהט"בים מכל סוג שהוא.<ref></ref>

==דיסקוגרפיה==

=== אלבומי אולפן ===
* 2017: 
* 2020: Zeros

==קישורים חיצוניים==

* 

== הערות שוליים ==

קטגוריה:זמרים בריטים
קטגוריה:גיטריסטים בריטים
קטגוריה:מוזיקאים להט"בים בריטים
קטגוריה:אמני קולומביה רקורדס
קטגוריה:טבעונים בריטים
קטגוריה:פאנסקסואלים בריטים
קטגוריה:זמרים פאנסקסואלים
קטגוריה:אנגלים שנולדו ב-1998